เดือนที่แล้วมีอะไรกับแฟนวันที่19.ก็กินยาคุมแบบ28เม็ด พอวันที่12มิ.ย. ประจำเดือนมาแต่ยาคุมที่กินยังไม่หมดแผง แล้วถ้ากินหมดแผงต้องกินต่ออีกแผงไหมค่ะ
สวัสดีค่ะ ยาคุมกำเนิดแบบแผงรายเดือนนั้นมีประสิทธิภาพสูงมากในการป้องกันการตั้งครรภ์ โดยหากรับประทานสม่ำเสมอ มีโอกาสตั้งครรภ์ได้น้อยกว่า 1% ควรเริ่มในช่วง 5 วันแรกของการมีประจำเดือน หรือถ้าเริ่มช่วงอื่นควรกินติดต่อกัน 7 วันก่อนจึงจะมีเพศสัมพันธ์ได้ขณะรับประทานยาคุมกำเนิดแบบแผงนั้นอาจมีผลข้างเคียงเช่นเลือดออกกระปริดกระปรอยทางช่องคลอด ซึ่งควรเป็นเลือดออกแค่เปื้อนกางเกงใน ไม่ออกชุ่มเหมือนเลือดประจำเดือน โดยเป็นไปได้เช่นกันที่จะมีประจำเดือนในระหว่างที่รับประทานยายังไม่หมดแผงและสามารถรับประทานยาต่อไปได้ แต่อย่างไรก็ตามเลือดที่ออกอาจเป็นเลือดที่ออกจากการตั้งครรภ์หรือภาวะแทรกซ้อนจากการตั้งครรภ์ได้ แนะนำซื้อชุดตรวจการตั้งครรภ์มาตรวจเองเบื้องต้นก่อน หากไม่แน่ใจผลการตรวจควรปรึกษาสูตินรีแพทย์เพื่อหาสาเหตุของเลือดออกที่ผิดปกตินี้ก่อนจะเริ่มยาคุมแผงใหม่ค่ะ